  Майя Бывальцева 2016-тӥ арын Удмуртиысь ваньмыз ёросъёс гурт возёсын ваньбур поттонлэсь табыш басьтыны быгатӥзы. «Интерфакс» агентстволы со сярысь вераз элькунлэн тӧроез Александр Соловьёв. Со пусйиз, 2015-тӥ арын гурт возёс ласянь ыштонъёсын ужась ёросъёс кык вал шуыса. «Кылем арлы йылпумъянъёсъя, элькунын ӧвӧл ёросъёс, кудъёсыз шорлыдын ыштонъёс возьматӥзы», — вера агентство Александр Соловьёвлэсь кылъёссэ. Агропром огъетысь предприятиослэн табышлыксы 11,2 процент луиз. Возьматэт ваньмаз ёросъёсын будӥз, нош Каракулино ёросын 40 процентозь. Удмуртиысь гурт возёсъёслэн чылкыт табышсы 16 процентлы йылӥз но 3 миллиард манетлэсь трос луиз. Элькун тӧролэн верамезъя, сыӵе ужъемыш басьтыны луиз сиён-юонэз вузан но ужан тӥрлык басьтон ласянь умой луонлыкъёс кылдэмен. Тегъёс: Каракулино Удмуртия гуртвозёс АлександрСоловьёв экономиканоконьдонужпумъёс  